# Antoni van Leeuwenhoek

Antony van Leeuwenhoek
**Antony van Leeuwenhoek** (punim imenom Thonius Philips van Leeuwenhoek; Delft, 24. 10. 1632. – Delft, 30. 8. 1723), nizozemski trgovac i znanstvenik.

Poznat je kao "otac mikrobiologije" i strastveni promatrač misroskopski sitnog svijeta. Rođer je kao sin izrađivača košara, a u dobi od 16 godina osigurao je šegrtovanje kod Škotskog trgovca robom u Amsterdamu.

Najpoznatiji je po izumu prvog mikroskopa i doprinosima u razvoju mikrobiologije. Koristeći ručno-izrađene mikroskope, bio je prvi čovjek koji je promatrao jednostanične organizme, mišićno tkivo, bakterije, spermije (vlastite) i protok krvi u kapilarama (malim krvnim žilama).

Za svoga života izbrusio je oko 500 optičkih leća i stvorio oko 400 vrsta različitih mikroskopa od kojih danas postoji samo 9. Njegovi mikroskopi izrađivani su od srebrenih i bakrenih metalnih okvira koji su pričvršćivali rukom brušene leće. Mikroskopi koji su sačuvani do danas imaju moć povećanja od čak 275 puta; makar se sumnja da je Leeuwenhoek posjedovao mikroskope koji su mogli povećavati čak i do 500 puta. Iako je u svoje doba smatran diletantom i amaterom njegova su znanstvena dostignuća nevjerojatne kvalitete.

## Rano otkrivanje mikroskopa

1648. u Amsterdamu van Leeuwenhoek zamislio je svoj prvi jednostavni mikroskop, povećalo koje bi koristili trgovci tekstilom a omogućavalo bi im povećanje do 3 puta. Uskoro je izradio jedan za vlastitu upotrebu. 1654., napustivši Amsterdam preselio se natrag u Delft započevši vlastiti posao izrade tekstila i odjeće a kasnije, 1660., imenovan je kućepaziteljem Lorda Delfta. Vjeruje se da je uskoro nakon 1665. pročitao knjigu Roberta Hookea, *Mikrografiju* te da ga je upravo to potaknulo na pomisao da bi se njegovo otkriće moglo koristiti pri važnijim stvarima od izrade tekstila što mu je bila prvotna ideja. Počeo je razmišljati o upotrebi mikroskopa u proučavanju sićušnog svijeta nevidljivog ljudskom oku. 1669. ostvario je akademsku diplomu in u geografiji.

## Priznatost u društvu i kasnija otkrića

Nakon što je razradio svoju metodu za izradu jakih leća i korištenja u istraživanju mikroskopskog svijeta, Leeuwenhoek je pomoću veze dospio u englesko Visoko Kraljevsko Društvo zahvaljujući poznatom nizozemskom fizičaru Regnieru de Graafu. Uskoro je počeo slati kopije svojih promatranja Društvu te su njegova najranija promatranja zabilježena u časopisu Kraljevskog Društva: *Filozofski izvještaji*. U tim objavljenim radovima bili su i van Leeuwenhoekovi *Pčelinji žalac i usta*.

Unatoč prvotnom uspjehu u suradnji Kraljevskog društva i Leeuwenhoeka, veza je uskoro ozbiljno prekinuta. 1676. njegovo povjerenje je dovedeno u upit kada je Društvu poslao kopiju svojih istraživanja o jednostaničnim organizmima (za čije se postojanje nije znalo). Tako su, unatoč njegovoj stečenoj reputaciji u suradnji sa Društvom, njegovi radovi jako skeptično promatrani. Na kraju je, zbog van Leeuwenhoekove nepopustljivosti pri svojim tvrdnjama, Društvo poslalo Engleskog župnika, te skupinu pravnika i doktora u Delft, Nizozemsku kako bi utvrdili je li van Leeuwenhoekova sposobnost zapažanja bila zdrava, kao i njegov razum. Jer u protivnom, Društvo bi trebalo reformirati svoje teorije o samome životu. Konačno, 1680. van Leeuwenhoekova istraživanja opravdana su u društvu što je rezultiralo njegovim imenovanjem kao važnog člana i suradnika Kraljevskog Društva. Nadalje tokom svoga života, napisao je oko 560 pisama Društvu i drugim znanstvenim institucijama u periodu od 50 godina. Tu je objasnio svoja daljnja istraživanja.

1981. britanski mikroskopist Brian J. Ford otkrio je da su Leeuwenhoekovi izvorni uzorci preživjeli u kolekciji Kraljevskog Društva Londona te da su bili iznimne kvalitete i dobro očuvani. Ford je nastavio proučavati nizom mikroskopa dajući nam na znanje važnost Leeuwenhoekovog rada. Važnija Leeuwenhoekova otkrića bila su: 1674. infusoria, 1676. bakterija, 1677. spermatozoidi, 1682. skupinu živćanih vlakana.

Umro je u dobi od 90 godina, 30. kolovoza 1723. u Delftu.

## Vanjske veze

* Leeuwenhoekova online biografija na nizozemskom